PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra proiectului de Lege privind aprobarea Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune

Proiectul de Lege privind aprobarea Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune (Pl 248/2003) a fost transmis Comisiei pentru cultură, arte, mijloace de informare în masă cu adresa nr. 248/01.04.2003, Comisia pentru cultură, arte, mijloace de informare în masă fiind sesizată în fond. Proiectul de Lege au fost trimis, spre avizare, următoarelor Comisii, care au transmis avizele lor, astfel: Comisia pentru buget, finanţe şi bănci – favorabil, cu amendamente – şi Comisia juridică, de disciplină şi imunităţi – favorabil, în forma prezentată. În redactarea raportului, Comisia a ţinut cont şi de avizul emis de Consiliul Legislativ. 

.
Proiectul de Lege face parte din categoria legilor ordinare.

Proiectul de Lege a fost dezbătut în şedinţele Comisiei din zilele de 8 şi 15 aprilie 2003. 

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat, ca invitaţi, d-nii Dragoş Şeuleanu, directorul general al Societăţii Române de Radiodifuziune şi Valentin Nicolau, directorul general al Societăţii Române de Televiziune, d-na Adriana Bănescu şi d-nul Alexandru Mihăilescu, şefi de serviciu în Ministerul Finanţelor Publice, precum şi    d-nii Cicerone Grigorescu şi Radu George Serafim, reprezentanţi ai Federaţiei Sindicatelor Unite TVR. 


La lucrările Comisiei, în ziua votului final, au fost prezenţi 17 deputaţi, din totalul de 19 membri ai Comisiei.


Raportul Comisiei a fost adoptat cu majoritatea voturilor celor prezenţi în sală în momentul votării (8 voturi pentru şi 4 voturi contra).


În urma dezbaterii, Comisia pentru cultură, arte, mijloace de informare în masă propune aprobarea proiectului de Lege privind aprobarea Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, cu amendamentele anexate.

PREŞEDINTE,
                                  SECRETAR,







    
Mihai Adrian MĂLAIMARE 

 Ileana STANA IONESCU
      


    Consilier, 




    Expert,

    Virgil Ştefan NIŢULESCU 

           Cristina DAN

Comisia pentru cultură, arte, 
mijloace de informare în masă 

A M E N D A M E N T E

la proiectul de Lege privind aprobarea Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune

Nr.

crt.
Articolul din Propunerea legislativă 
Textul votat de Comisie, respectiv,

autorul amendamentului propus 
Motivare



0
1
2
3

1. 
Articol unic. – Se aprobă Ordonanţa Guvernului nr. 18 din 30 ianuarie 2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române şi Televiziune, adoptată în temeiul art. 1 pct. II. 1 din Legea nr. 680/2002 privind abilitarea Guvernului României de a emite ordonanţe şi publicată în Monitorul Oficial al României, Partea I, nr. 61 din 1 februarie 2003, cu următoarele modificări şi completări:
Amendament propus de Comisie

Partea introductivă a articolului unic al Legii se modifică şi va avea următorul cuprins:

Articol unic. – Se aprobă Ordonanţa Guvernului nr. 18 din 30 ianuarie 2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, adoptată în temeiul art. 1 pct. II. 1 din Legea nr. 680/2002 privind abilitarea Guvernului României privind abilitarea Guvernului României de a emite ordonanţe şi publicată în Monitorul Oficial al României, Partea I, nr. 61 din 1 februarie 2003, cu următoarea modificare:
Pentru corectarea unei erori.



2. 
La articolul unic, alineatele (1) şi (2) ale articolului 40 vor avea următorul cuprins:
Amendament propus de Comisie 

Partea explicativă dinaintea noului text al articolului 40 se modifică şi va avea următorul cuprins:

La articolul unic, articolul 40 va avea următorul cuprins:
Din motive de tehnică legislativă.

3. 
„Art. 40 . – (1) Veniturile proprii ale Societăţii Române de Radiodifuziune  şi Societăţii Române de Televiziune  provin din taxele pentru serviciul public de radiodifuziune şi pentru cel de televiziune, din sumele încasate din realizarea obiectului de activitate, precum şi din donaţii şi sponsorizări.
Amendament propus de Comisie

Conţinutul alin. (1) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

„Art. 40. – (1) Veniturile proprii ale Societăţii Române de Radiodifuziune şi ale Societăţii Române de Televiziune provin din taxele pentru serviciul public de radiodifuziune şi pentru cel de televiziune, din sumele încasate din realizarea obiectului de activitate, precum şi din donaţii şi sponsorizări.
Pentru corectitudine gramaticală.

4. 
(2) Toate persoanele fizice şi juridice cu domiciliul, respectiv cu sediul în România, sunt obligate să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestora, după cum urmează:
Amendament propus de d-nul deputat Valeriu Zgonea

Teza introductivă a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

(2) Persoanele fizice şi juridice cu domiciliul, respectiv, cu sediul în România, sunt obligate să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestora, după cum urmează:
Pentru eliminarea unei redundanţe.

Pentru corectitudine gramaticală.



5. 
a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de plata taxelor pentru Serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, asociaţiile şi fundaţiile nonprofit, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, precum şi alte categorii prevăzute de lege.

Amendament propus de d-nii deputaţi Florin Georgescu, Eugen Nicolicea, Ioan Onisei şi Valeriu Zgonea

Litera a) a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

a) persoanele fizice plătitoare de electricitate plătesc taxa pentru serviciul public de radiodifuziune şi taxa pentru serviciul public de televiziune pe familie; taxa se plăteşte şi de către persoanele singure; sunt scutite de plata taxelor pentru serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, potrivit prevederilor Legii nr. 416/2001 privind venitul minim garantat, cu modificările şi completările ulterioare, unităţile publice sanitare şi de asistenţă sanitară, precum şi cele publice de asistenţă şi protecţie socială, unităţile de cult, creşele, unităţile publice de învăţământ preşcolar şi preuniversitar, unităţile militare, asociaţiile şi fundaţiile nonprofit, misiunile diplomatice străine şi membrii acestora, persoanele fizice abonate la reţele de radioamplificare, pensionarii Societăţii Române de Radiodifuziune şi ai Societăţii Române de Televiziune, pensionarii fostelor cooperative agricole de producţie, precum şi alte categorii prevăzute de legi speciale;
Pentru a nu impune această taxă unor persoane care nu au posibilitatea practică de a beneficia de serviciile oferite.

Din motive de tehnică legislativă.

Pentru o definire mai exactă a unităţilor de asistenţă sanitară şi de asistenţă socială.

Pentru a elimina unităţile de învăţământ superior dintre persoanele scutite de plata taxei, având în vedere posibilităţile de plată ale acestora.

Din motive de tehnică legislativă.

Scutirea salariaţilor celor două societăţi nu se justifică.

Pentru a permite scutirea pensionarilor fostelor C.A.P.-uri, care au pensii foarte mici.

6. 
b) societăţile comerciale care se află sub incidenţa dispoziţiilor Ordonanţei Guvernului nr. 24/2001 privind impunerea microîntreprinderilor, cu modificările ulterioare, vor beneficia de o reducere de cel puţin o treime faţă de nivelul taxei stabilite pentru agenţii economici.
Amendament propus de Comisie

Litera b) a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune, aşa cum a fost modificată prin articolul unic al Ordonanţei Guvernului nr. 18/2003, se modifică şi va avea următorul cuprins:

b) societăţile comerciale care se află sub incidenţa dispoziţiilor Ordonanţei Guvernului nr. 24/2001 privind impunerea microîntreprinderilor, aprobată, cu modificări şi completări prin Legea nr. 111/2003, beneficiază de o reducere de cel puţin o treime faţă de nivelul taxei stabilite pentru agenţii economici.
Din motive de tehnică legislativă.

7. 
Text din Ordonanţa Guvernului nr. 18/2003: 

…

(3) Nivelul taxelor pe categorii de plătitori, modalitatea de încasare şi scutirile de plată se stabilesc prin hotărâre a Guvernului.“
Amendament propus de d-nii deputaţi Márton Árpád Francisc, Eugen Nicolicea şi Ioan Onisei

Alin. (3) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

(3) Nivelul taxelor pe categorii de plătitori, modalitatea de încasare şi alte scutiri de plată, decât cele prevăzute prin prezenta lege, precum şi alte scutiri de amenzi la contravenţii se stabilesc prin hotărâre a Guvernului.“
Pentru o exprimare mai clară.

AMENDAMENTE RESPINSE



Nr.

crt.
Articolul

(textul iniţial)
Amendamentul propus (autorul)


Motivarea

amendamentului respins şi motivaţia respingerii

0
1
2
3

1. 
Articol unic. – Se aprobă Ordonanţa Guvernului nr. 18 din 30 ianuarie 2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, adoptată în temeiul art. 1 pct. II. 1 din Legea nr. 680/2002 privind abilitarea Guvernului României, Partea I, nr. 61 din 1 februarie 2003, cu următoarele modificări şi completări:

La articolul unic, alineatele (1) şi (2) ale articolului 40 vor avea următorul cuprins:
Amendament propus de d-na deputat Monica Octavia Muscă

Articolul unic al proiectului de Lege se modifică şi va avea următorul cuprins:

Articol unic. – Se aprobă Ordonanţa Guvernului nr. 18 din 30 ianuarie 2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, adoptată în temeiul art. 1 pct. II. 1 din Legea nr. 680/2002 privind abilitarea Guvernului României, Partea I, nr. 61 din 1 februarie 2003, cu următoarele modificări şi completări:

La articolul unic, alineatele (1) şi (2) ale articolului 40 se elimină.
Motivarea amendamentului

Taxa pe aceste servicii duce la o dublă taxare, deoarece cetăţenii plătesc, deja, impozite din care sunt finanţate cele două Societăţi, prin intermediul bugetului de stat. De asemenea, taxa este aplicată pentru un serviciu care nu este accesibil pentru toate persoanele şi determină apariţia unei situaţii de concurenţă neloială faţă de radiodifuzorii privaţi, care au o singură sursă de finanţare: publicitatea.

Motivaţia respingerii:

Fondurile primite de la bugetul de stat au destinaţii precise. De acest serviciu pot beneficia toate persoanele plătitoare de electricitate. Taxa nu introduce o situaţie de concurenţă neloială.

2. 
(2) Toate persoanele fizice şi juridice cu domiciliul, respectiv cu sediul în România, sunt obligate să plătească o taxă pentru serviciul public de radiodifuziune şi o taxă pentru serviciul public de televiziune, în calitate de beneficiari ai acestora, după cum urmează:
Amendament propus de d-na deputat Monica Octavia Muscă şi de d-nul deputat Ioan Onisei

Teza introductivă a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

(2) Persoanele fizice şi juridice cu domiciliul, respectiv cu sediul în România, care deţin receptoare radio sau de televiziune, sunt obligate să plătească o taxă de abonament către serviciul public de radiodifuziune şi o taxă de abonament către serviciul public de televiziune, în calitate de beneficiari ai acestora, după cum urmează:
Motivarea amendamentului:

Este neconstituţional, ilegal, imoral şi inechitabil să plăteşti o taxă obligatorie pentru toate persoanele fizice şi juridice cu domiciliul sau reşedinţa în România, indiferent daca aceste persoane deţin sau nu receptoare de radio ori de televiziune. De asemenea, şi în cazul în care persoanele fizice sau juridice deţin receptoare de radio sau de televiziune, nu este deloc sigur şi nici obligatoriu ca ele să beneficieze de programele oferite de Societatea Română de Radiodifuziune  şi Societatea Română de Televiziune. Fiind vorba despre un serviciu (de care vrei să beneficiezi sau nu) între furnizor şi beneficiar trebuie să existe un raport juridic de tip contractual, şi acesta este tocmai abonamentul (abonament care are caracterul unui act autentic ce constituie titlu executoriu şi se execută după aceeaşi procedură ca şi sumele datorate fiscului)

Motivaţia respingerii:

Practica a dovedit că „taxa de abonament“ nu poate fi aplicată, ceea ce împiedică Societatea Română de Radiodifuziune şi Societatea Română de Televiziune  să îşi îndeplinească menirea de servicii publice. În plus, prin creşterea numărului de persoane care plătesc taxa, nivelul acesteia, pe persoană, a fost redus.

3. 
a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de plata taxelor pentru Serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, asociaţiile şi fundaţiile nonprofit, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, precum şi alte categorii prevăzute de lege.
Amendament propus de d-nii deputaţi radu Ciuceanu, Nicolae Grădinaru şi Dan Coriolan Simedru

Litera a) a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

a) posesorii receptoarelor de radio şi de televizor, persoane fizice vor plăti taxa pentru serviciul public de radiodifuziune şi de televiziune pe familie. Sunt scutite de plata taxelor pentru Serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, asociaţiile şi fundaţiile nonprofit, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, precum şi familiile de pensionari sau pensionarii singuri cu pensii mai mici decât venitul minim garantat, care nu au alte venituri decât pensia şi alte categorii prevăzute de lege.
Motivarea amendamentului:

Un serviciu public este plătit doar în măsura în care cetăţenii beneficiază de el.

Motivaţia respingerii:

Practica a dovedit că „taxa de abonament“ nu poate fi aplicată, ceea ce împiedică Societatea Română de Radiodifuziune şi Societatea Română de Televiziune  să îşi îndeplinească menirea de servicii publice. În plus, prin creşterea numărului de persoane care plătesc taxa, nivelul acesteia, pe persoană, a fost redus.

4. 
a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de plata taxelor pentru Serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, asociaţiile şi fundaţiile nonprofit, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, precum şi alte categorii prevăzute de lege.
Amendament propus de d-na deputat Monica Octavia Muscă şi de d-nul deputat Ioan Onisei

Litera a) a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de plata taxelor pentru Serviciul public de radiodifuziune şi pentru serviciul public de televiziune familiile şi persoanele fizice care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, unităţile sanitare şi de asistenţă sanitară, precum şi cele de asistenţă socială, publice şi private, creşele şi grădiniţele, unităţile de învăţământ preuniversitar şi universitar, publice şi private, unităţile militare, asociaţiile şi fundaţiile nonprofit, misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, precum şi alte categorii de persoane fizice care beneficiază, potrivit legii, de scutiri la plata unor impozite şi taxe datorate statului.
Motivarea amendamentului:

Este neconstituţional şi incorect să se facă distincţie între unităţile sanitare şi de asistenţă sanitară, cele de asistenţă şi protecţie socială, creşele şi grădiniţele, unităţile de învăţământ preuniversitar şi universitar publice, faţă de cele private, cu atât mai mult cu cât, efortul unor persoane fizice şi juridice de drept privat, române sau străine, de a înfiinţa şi asigura funcţionarea unor asemenea unităţi este salutar şi trebuie încurajat de autorităţile publice centrale şi locale, inclusiv de Societăţile Române de Radio şi de Televiziune.

Motivaţia respingerii:

O parte din acest amendament a fost adoptat de Comisie. Pentru prevederile neadoptate, Comisia consideră că respectivele persoane au suficiente resurse pentru plata taxelor.

4. 
a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de plata taxelor pentru Serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, asociaţiile şi fundaţiile nonprofit, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, precum şi alte categorii prevăzute de lege.
Amendament propus de d-na deputat Lia Olguţa Vasilescu şi de d-nul deputat Mitică Bălăeţ

Litera a) a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de plata taxelor pentru Serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, asociaţiile şi fundaţiile nonprofit, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, familiile tinere cu vârsta până în 35 de ani, familiile care locuiesc în zone defavorizate, familiile al căror venit nu depăşeşte suma de 5 milioane lei, familiile care nu beneficiază de aparate radio şi TV, precum şi alte categorii prevăzute de lege.
Motivarea amendamentului:

Toate familiile propuse pentru scutire nu au posibilitatea practică să plătească taxa.

Motivaţia respingerii:

O asemenea lărgire a bazei de persoane fizice scutite ar determina o necesară creştere a nivelului taxei pentru serviciul public.

5. 
a) persoanele fizice vor plăti taxa pentru serviciul public de radiodifuziune şi de televiziune pe familie. Sunt scutite de plata taxelor pentru Serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, conform Legii nr. 416/2001 privind venitul minim garantat, cu modificările ulterioare, azilurile de bătrâni, spitalele şi policlinicile de stat, unităţile militare, asociaţiile şi fundaţiile nonprofit, unităţile de învăţământ de stat (unităţi de învăţământ superior, căminele de copii, şcolile, creşele, grădiniţele), misiunile diplomatice străine şi membrii acestora, persoanele fizice abonate la reţele de radioamplificare, salariaţii şi pensionarii Societăţii Române de Radiodifuziune şi ai Societăţii Române de Televiziune, precum şi alte categorii prevăzute de lege.
Amendament propus de d-nul deputat Ioan Onisei

Litera a) a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune se modifică şi va avea următorul cuprins:

a) persoanele fizice plătitoare de electricitate plătesc taxa pentru serviciul public de radiodifuziune şi taxa pentru serviciul public de televiziune pe familie; taxa se plăteşte şi de către persoanele singure; sunt scutite de plata taxelor pentru serviciul public de radiodifuziune şi pentru serviciul public de televiziune familiile şi persoanele singure care beneficiază de ajutor social lunar, potrivit prevederilor Legii nr. 416/2001 privind venitul minim garantat, cu modificările şi completările ulterioare, unităţile publice sanitare şi de asistenţă sanitară, precum şi cele publice de asistenţă şi protecţie socială, unităţile de cult, creşele, unităţile publice de învăţământ preşcolar şi preuniversitar, unităţile militare, asociaţiile şi fundaţiile nonprofit, misiunile diplomatice străine şi membrii acestora, persoanele fizice abonate la reţele de radioamplificare, pensionarii Societăţii Române de Radiodifuziune şi ai Societăţii Române de Televiziune, pensionarii fostelor cooperative agricole de producţie, pensionarii din agricultură din zonele necooperativizate, care au contribuit la sistemul de pensii, precum şi alte categorii prevăzute de legi speciale;
Motivarea amendamentului:

Adăugarea, la categoriile scutite, a pensionarilor din agricultură din zonele necooperativizate, care au contribuit la sistemul de pensii este fundamentată pe prevederile art. 16 din Constituţie, care prevede egalitatea tuturor cetăţenilor, în faţa legii.

Motivaţia respingerii:

Pensionarii din zonele necooperativizate au, în mai mare măsură decât cei ai fostelor C.A.P.-uri, posibilitatea să plătească taxele. 

6. 
b) societăţile comerciale care se află sub incidenţa dispoziţiilor Ordonanţei Guvernului nr. 24/2001 privind impunerea microîntreprinderilor, cu modificările ulterioare, vor beneficia de o reducere de cel puţin o treime faţă de nivelul taxei stabilite pentru agenţii economici.
Amendament propus de d-nul deputat Florin Georgescu

Litera b) a alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune, se modifică şi va avea următorul cuprins:

b) societăţile comerciale care se află sub incidenţa dispoziţiilor Ordonanţei Guvernului nr. 24/2001 privind impunerea microîntreprinderilor, cu modificările ulterioare, asociaţiile şi fundaţiile nonprofit, vor beneficia de o reducere de cel puţin o treime faţă de nivelul taxei stabilite pentru agenţii economici.
Motivarea amendamentului:

Modificările efectuate la lin. (2) al art. 40 se impun pentru a trata în mod echitabil categoriile respective.

Motivaţia respingerii:

Asociaţiile şi fundaţiile fără profit îndeplinesc un rol social, care ar fi diminuat prin includerea lor în această categorie de plătitori de taxe, şi, din această cauză, ele trebuie să rămână scutite de la plata taxei.

7. 

Amendament propus de d-nul deputat Ioan Onisei

După alin. (2) al art. 40 din Legea nr. 41/1994 privind organizarea şi funcţionarea Societăţii Române de Radiodifuziune  şi Societăţii Române de Televiziune, se introduce un nou alineat, alin. (21), care , care va avea următorul cuprins:

(21) Abonamentul se obţine pe baza unei cereri – tip care conţine şi angajamentul de plată al abonatului. Cererea aprobată are caracterul unui act autentic ce constituie titlu executoriu şi se execută după aceeaşi procedură ca şi sumele datorate fiscului.
Motivarea amendamentului:

Este neconstituţional, ilegal, imoral şi inechitabil să plăteşti o taxă obligatorie pentru toate persoanele fizice şi juridice cu domiciliul sau reşedinţa în România, indiferent daca aceste persoane deţin sau nu receptoare de radio ori de televiziune. De asemenea, şi în cazul în care persoanele fizice sau juridice deţin receptoare de radio sau de televiziune, nu este deloc sigur şi nici obligatoriu ca ele să beneficieze de programele oferite de Societatea Română de Radiodifuziune  şi Societatea Română de Televiziune. Fiind vorba despre un serviciu (de care vrei să beneficiezi sau nu) între furnizor şi beneficiar trebuie să existe un raport juridic de tip contractual, şi acesta este tocmai abonamentul (abonament care are caracterul unui act autentic ce constituie titlu executoriu şi se execută după aceeaşi procedură ca şi sumele datorate fiscului)

Motivaţia respingerii:

Nu există o taxă de abonament.

